Helle Kuningas
Helle Kuningas (aastast 1978 kodanikunimi Helle Ralja; 10. juuni 1949 Pärnu – 10. oktoober 2014) oli eesti näitleja. Ta sündis 1949. aastal Pärnus ajakirjanike perekonnas ja lõpetas 1968. aastal Sindi Keskkooli. Aastatel 1970–1972 õppis ta Tallinna Riikliku Konservatooriumi lavakunstikateedris, kuid ei lõpetanud seda. Kuningas töötas Pärnu teatris Endla näitlejana aastatel 1968–1970 ja 1972–2009, kuid tegi lavastustes kaasa ka hiljem. Lisaks on ta mänginud mängufilmides "Ideaalmaastik" (1980), "Jõulud Vigalas" (1981), "Naerata ometi" (1985) ja "Eestlanna Pariisis" (2012).